CELEX: 62018CN0061
Language: hr
Date: 2018-01-31 00:00:00
Title: Predmet C-61/18: Tužba podnesena 31. siječnja 2018. – Europska komisija protiv Republike Bugarske

26.3.2018   
            
            
               HR
            
            
               Službeni list Europske unije
            
            
               C 112/25
            
         Tužba podnesena 31. siječnja 2018. – Europska komisija protiv Republike Bugarske
   (Predmet C-61/18)
   (2018/C 112/33)
   Jezik postupka: bugarski
   
      Stranke
   
   
      Tužitelj: Europska komisija (zastupnici: G. von Rintelen, K. Walkerová, G. Koleva)
   
      Tuženik: Republika Bugarska
   
      Tužbeni zahtjev
   
   Tužitelj od Suda zahtijeva da:
   
               —
            
            
               utvrdi da je Republika Bugarska povrijedila svoje obveze iz članka 15. stavka 1. Direktive 2014/89/EU (1) Europskog parlamenta i Vijeća od 23. srpnja 2014. o uspostavi okvira za prostorno planiranje morskog područja (SL L 257 od 28.8.2014., str. 135. – 145.), na način da najkasnije do 18. rujna 2016. nije donijela zakone i druge propise potrebne za usklađivanje s ovom direktivom, odnosno takve propise u svakom slučaju nije priopćila Komisiji;
            
         
               —
            
            
               Republici Bugarskoj u skladu s člankom 260. stavkom 3. UFEU -a naloži plaćanje periodične novčane kazne u iznosu od 14 089,60 eura dnevno, počevši od trenutka objave presude kojom se utvrđuje postojanje povrede Ugovora od strane Republike Bugarske.
            
         
      Tužbeni razlozi i glavni argumenti
   
   
            
               1.
            
            
               Prema članku 15. stavku 1. Direktive 2014/89/EU Europskog parlamenta i Vijeća od 23. srpnja 2014. o uspostavi okvira za prostorno planiranje morskog područja, države članice donose zakone i druge propise potrebne za usklađivanje s tom direktivom najkasnije do 18. rujna 2016. One o tome odmah obavješćuju Komisiju. Budući da Komisiji nisu priopćene nacionalne mjere potrebne za provedbu navedene direktive, ona se odlučila obratiti Sudu.
            
         
            
               2.
            
            
               Svojom tužbom Komisija predlaže da se Republiku Bugarsku osudi na plaćanje periodične novčane kazne u iznosu od 14 089,60 eura dnevno. Visina periodične novčane kazne izračunana je s obzirom na težinu i trajanje povrede, kao i na odvraćajući učinak te sposobnost plaćanja ove države članice.
            
         
      (1)  SL 2014, L 257, str. 135.